《玉堂真丈索毋自欺斋诗》
宋代·蔡沈

人心具天德，气禀有昏明。
学以致其知，善恶义乃陈。
恶既在必去，善即在持循。
知之虽曰至，行之贵乎诚。
念虑或未实，覆护寻亦生。
遂令负初心，怛焉愧于人。
君子必谨独，暗室十目瞋。
毫厘不苟徇，隐微常战兢。
好恶慊于己，择言无在身。
由中以达外，万善皆精纯。
大书毋自欺，高斋扁新名。
居常目在是，以况汤盘铭。

作者简介：蔡沈（1167—1230）一名蔡沉，南宋学者。字仲默，号九峰，南宋建州建阳（今属福建）人。蔡元定次子。专意为学，不求仕进，少从朱熹游，后隠居九峰山下，注《尚书》，撰《书集传》，其书融汇众说，注释明晰，为元代以后试士必用。